Legal Document

Category: 988

Text:
12. ΣΥΝΤΑΚΤΙΚΗ ΠΡΑΞΙΣ υπ’ αριθ. 99  της 8/11 Φεβρ. 1946 (ΦΕΚ Α΄ 44)  Περί κυρώσεως Νόμων και Β.Δ/των αφορώντων  εις την Β. Αεροπορίαν.  Άρθρ.1.-1.Θεωρούνται έγκυροι και κυρούνται  αφ’ ης ίσχυσαν Α. Νόμοι αφορώντες εις την  Βασιλικήν Αεροπορίαν και εκδοθέντες είτε εν  Κρήτη ή τω Εξωτερικώ κατά το χρονικόν διάστημα  της υπό των εχθρών κατοχής της Χώρας είτε από  της απελευθερώσεως μέχρι της ισχύος της  παρούσης, κατά παρέκκλισιν οιασδήποτε  Συνταγματικής διατάξεως.  2.Κυρούνται αφ’ ης ίσχυσαν Β.Δ/τα, Υπουργικαί  αποφάσεις ως και πάσα ετέρα διοικητική πράξις,  εκδοθείσαι επί τη βάσει των ανωτέρω διατάξεων.  3.Αι διατάξεις των παρ. 1 και 2 έχωσιν  εφαρμογήν και επί των μέχρι της ισχύος της  παρούσης εκδοθεισών Συντακτικών Πράξεων.  Άρθρ.2.-Η ισχύς της παρούσης Συντακτικής  Πράξεως ανατρέχει και άρχεται αφ’ ης ίσχυσαν αι  δια ταύτης κυρούμεναι πράξεις.     38.Α.α.8-12 Οργανισμός Αεροπορίας